
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεοδο- 
μικής ενότητας 15 «Καρπάθικα - Ηπειρωτικά» της πε¬ 
ριοχής «ΣΤΟΥΝΤΙΟ Α» του Δήμου Αμαρουσίου (Ν. Αττι¬ 
κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 
(παρ. 1, 2 και 4) και 43 (παρ. 3) του Ν.1337/1983 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33), όπως το άρθρο 6 τροποποιή¬ 
θηκε με την παρ. 2 του άρθρου 8 του Ν.1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α 4) και η παρ. 3 του άρθρου 43 άντικαταστάθηκε 
με την παρ. 18 του άρθρου 8 του ίδιου νόμου. 

2. Τις διατάξεις του άρθρου 3 του Ν.Δ/τος της 
17.7.1923 «Περί σχεδίων πόλεων κ.λ.π.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8 και 9 του Ν.1577/ 
1985 «Γενικός Οικοδομικός Κανονισμός» (Α' 210), όπως 
τροποποιήθηκαν με το άρθρο 13 (παρ. 1, 2, 3) του 
Ν.1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4) του Ν.1772/1988 
«Τροποποίηση διατάξεων του Ν.1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του 
Ν.1558/1985 «Κυβέρνηση και Κυβερνητικά Όργανά» (Α' 
137). 

5. Την Υ 1958/1992 απόφαση του Πρωθυπουργού και 
του ΥπουργοϊΓΠεριβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 103571/7467/17.12.1991 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων «Έγκριση Γ ενικού Πολεοδομικού Σχεδίου (Γ.Π.Σ.) του 
Δήμου Αμαρουσίου (Ν. Αττικής)» (Δ’ 968). 

7. Την 92983/6655/30.10.1992 απόφαση του Υπουρ 


γού Περιβάλλοντος, Χωροταξίας και Δημοσίων Έργων 
«Έγκριση πολεοδομικής προμελέτης της πολεοδομικής 
ενότητας 15 «Καρπάθικα - Ηπειρώτικα» περιοχή «Στού¬ 
ντιο Α» του Δήμου Αμαρουσίου (Ν. Αττικής)». 

8. Την 92982/6654/30.10.1992 απόφαση του Υπουρ¬ 
γού, Περιβάλλοντος Χωροταξίας και Δημοσίων Έργων 
«Χαρακτηρισμός ως πυκνοδομημένου τμήματος της πο¬ 
λεοδομικής ενότητας 15 «Καρπάθικα - Ηπειρώτικα» πε¬ 
ριοχή «Στούντιο Α» του Δήμου Αμαρουσίου (Ν. Αττι¬ 
κής)». 

9. Τις 112α/1988, 585/1992 και 194/1993 γνωμοδο¬ 
τήσεις του Δημοτικού Συμβουλίου Αμαρουσίου. 

10. Τις 15/συν. 31/1989 και 17/συν. 23/1992 γνωμο¬ 
δοτήσεις του Συμβουλίου Χωροταξίας, Οικισμού και περι¬ 
βάλλοντος Νομαρχίας Ανατολικής Αττικής. 

11. Την 513/συν. 43η/1992 γνωμοδότηση του Κεντρι¬ 
κού Συμβουλίου Χωροταξίας, Οικισμού και Περιβάλλο¬ 
ντος. 

12. Τις διατάξεις του άρθρου 29 Α του Ν.1558/1985, 
όπως αυτό προστέθηκε με το άρθρο 27 του Ν.2081 /1992 
(ΑΊ 54), και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

13. Την 615/1993 γνωμοδότηση του Συμβουλίου της 
Επικράτειας, με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδΟμικό σχέδιο τμήματος της πολε¬ 
οδομικής ενότητας 15 «Καρπάθικα - Ηπειρωτικά» περιοχή 
«Στούντιο Α» του Δήμου Αμαρουσίου (Ν. Αττικής) με τον 
καθορισμό οικοδομήσιμων χώρων, οδών, πεζοδρόμων, 
χώρου πλατείας - παιδικής χαράς, όπως οι παραπάνω ρυθ¬ 
μίσεις φαίνονται στα δύο (2) σχετικά χρωματισμένα πρω¬ 
τότυπα διαγράμματα σε κλίμακα 1:1000, που θεωρήθη¬ 
καν από τον Προϊστάμενο της Διεύθυνσης Τοπογραφικών 
Εφαρμογών με την 84502/1993 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν 
διάταγμα. 

Άρθρο 2 

Η περιοχής της οποίας το πολεοδομικό σχέδιο εγκρίνε- 
ται με το άρθρο 1 του παρόντος υπάγεται στην εισφορά σε 
γη των παραγράφων 4 και επόμενες του άρθρου 8 του 
Ν.1337/1983. 

Άρθρο 3 

ΕγκρΙνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Άρθρο 4 

Στην παραπάνω περιοχή επιτρέπεται η χρήση αμιγούς 
κατοικίας, όπως προσδιορίζεται από το άρθρο 2 του από 
23.2.1987 Π.Δ/τος (Δ' 166) και ειδικότερα: 

Κατοικία. 

Εμπορικά καταστήματα που εξυπηρετούν καθημερινές 
ανάγκες των κατοίκων της περιοχής, συνολικής επκρα- 
νείας 50 τ.μ. ανά αυτοτελή ιδιοκτησία. 

Κτίρια πρωτοβάθμιας και δευτεροβάθμιας εκπαίδευ- 

σης. 

θρησκευτικοί χώροι. 

Κτίρια κοινωνικής πρόνοιας. 

Αθλητικές εγκαταστάσεις. 

Πολιτιστικά κέντρα (και εν γένει πολιτιστικές εγκατα¬ 
στάσεις). . £ 

Άρθρο 5 

Στο πρόσωπο των οικοπέδων, οικοδομημένων ή μη, π ( ου 
βρίσκονται στην περιοχή της οποίας εγκρίνεται το πολέό- 
δομικό σχέδιο, επιβάλλεται προκήπιο πλάτους τεσσάρων 
(4) μέτρων όπως φαίνεται στα σχετικά διαγράμματα. 

Άρθρο 6 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται ως εξής; 

1. Ελάχιστο πρόσωπο: Δέκα (10) μέτρα. 


Ελάχιστο εμβαδόν: Διακόσια (200,00) τ. μ. 

2. Επιπλέον των προϋποθέσεων της προηγουμένης πα¬ 
ραγράφου 1 τα οικόπεδα θεωρούνται άρτια και οικοδομή¬ 
σιμα εφόσον: 

α) Στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μέτρα και 

β) Δεν δημιουργήθηκαν από κατάτμηση που έγινε κατά 
παράβαση των διατάξεων του από 22.6.1983 Π.Δ/τος (Δ’ 
284). # 

3. α) Μέγιστο ποσοστό κάλυψης των οικοπέδων: Σαρά¬ 
ντα τοις εκατό (40%) της επιφάνειας τους. 

β) Επιβάλλεται διάσπαση του όγκου των κτιρίων με τον 
πλήρη διαχωρισμό τους, όταν προκύπτει επιφάνεια μεγα¬ 
λύτερη των 300 τ.μ. 

4. Συντελεστής δόμησης: Έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων: 

Οκτώ μέτρα και πενήντα εκατοστά του μέτρου (8,50 μ.). 

Άρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη- 
μοοίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 2 Οκτωβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΟΡΑΤΑΞΙΛΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΠΑΝΝΗΣ 

